NaiveNeuron/SloPal huggingface dataset:
Hlina, Alojz, poslanec NR SR (2014-06-05):
Ďakujem veľmi pekne. Áno, pravdou je, že tuná naši kolegovia sadli na lep. Prosím vás, budúci rok bude tritisíc ľudí a môže štatisticky nastať ten prípad, že to budú dve kolegyne z roboty, príklad, že pôjdu spolu do dôchodku, jedna sa poistila v druhom pilieri, druhá nie. Tá, čo sa nepoistila v druhom pilieri, bude mať možno 10, 15 eur vyšší dôchodok, a začnú sa rozprávať medzi sebou. A otázka stojí, že jak sa tá diskusia vyvinie., áno? To je celé. Tak to je, zatiaľ by to bolo nastavené: že prečo máš nižší? No preto, lebo si uverila vo švajčiarsky dôchodok, ktorý predstavovala opozícia, terajšia opozícia, vtedy vláda. Zatiaľ by to bolo v tom nastavení. Vy by ste mohli kontrovať, že nie je to tak, že chyba sa stala vo výpočte, ako oni vypočítavali anuitu. Lenže to už teraz nemôžte povedať, lebo vás do toho natiahli, tu v týchto pozmeňovákoch ste to spečatili krvou. To znamená, že vy ste tí, ktorí sa podieľali na výpočtoch toho, čiže vy už nemôžte vrátiť loptičku. Čiže jednoznačne politicky ako, keby som to vyhodnocoval len politicky, to má tu vecnú rovinu, o ktorej som sa snažil rozprávať. Politicky je absolútna ale mega hlúposť sa k tomuto prihlásiť, lebo presne to, čo kolega Švejna povedal, toľko. Ale oni už teraz vedia, tak to bude premiér Robert Fico mávať rukou a povedať: však to my sme počítali spolu, tam vtedy sme sa dohodli aj s pánom Mihálom, aj, však všetci sme to spolu počítali, no tak to vyšlo proste. A zostane to zlé a to úplne zlé, prečo tá chudina má o 10 euro menší dôchodok, len a len na vás. Nechápete tomu, že ste sa zbytočne? A oni tie vaše hlasy nepotrebovali. Prečo ste sa pchali po hrudi do toho? Tak či tak by to dali, len oni vás už tu majú napísaných, zapísaných a presne tak to komunikačne odprezentujú.
Huba, Mikuláš, poslanec NR SR (2014-05-16):
Ďakujem pekne za slovo. Ono toho odznelo pomerne veľa v rámci týchto pozmeňovacích návrhov. Ja sa dotknem len jedného aspektu, s ktorým sa neviem nejako celkom stotožniť. A to je ten, že ak na jednej strane konštatujeme, že lesy sú bez ohľadu na formu vlastníctva aj, alebo dokonca v prvom rade, verejným statkom a plnia okrem produkčných aj celý rad mimoprodukčných verejnoprospešných alebo, ak chcete, celospoločenských funkcií, potom sa mi zdá byť logické, že programy starostlivosti o les budú verejne prístupné a nebudeme do zákona vkladať nejaké obmedzenia, ktoré znemožnia alebo výrazne sťažia možnosť sa s nimi oboznámiť. Najmä keď predpokladáme, že bude na realizáciu týchto programov nejakým činom prispievať aj štát alebo dokonca zdroje Európskej únie. Čiže tam by to už potom narazilo asi aj na infozákon, ktorý by s tým mal asi problém v prípade, ak by sa niekto zaujímal o podobu a znenie týchto programov starostlivosti o les, že prečo sú vlastne v nejakom čiastočnom režime utajenia. Ďakujem.
Hlina, Alojz, poslanec NR SR (2015-06-26):
Aha, dobre, tak potom, čiže ukončím moje úvodné slovo s tým, že tento návrh je podľa mňa dobrý a dôležitý a ešte raz prečo, to poviem potom v rozprave. Ďakujem.
Ďuriš Nicholsonová, Lucia, podpredsedníčka NR SR (2018-09-17):
S reakciou na faktické poznámky pán poslanec Rajtár.
P. Hrušovský, podpredseda NR SR: (2002-07-03):
(Hlasovanie.) 111 prítomných, 66 za, 3 proti, 35 sa zdržalo, 7 nehlasovalo. Panie poslankyne, páni poslanci, schválili sme návrh na prerokovanie návrhu zákona v treťom čítaní ihneď. Odporúčam však vzhľadom na schválenie viacerých pozmeňujúcich návrhov, aby sme hlasovanie o návrhu zákona ako celku odložili a stretol sa navrhovateľ s predkladateľmi, aby nedošlo k protiústavnosti niektorých schválených pozmeňujúcich návrhov. Pán poslanec Finďo. P. Finďo, poslanec: Dovolím si namietať voči odloženiu hlasovania o zákone ako celku z toho dôvodu, že všetky tieto ustanovenia prešli jednotlivými výbormi a aj keď ústavnoprávny výbor sa k niektorým otázkam nevyjadril, my máme právne stanoviská od dostatočne renomovaných ľudí na to, aby sme vedeli, že nekonáme protiústavne.
P. Hrušovský, podpredseda NR SR: ():
G. Karlín, poslanec: Dovoľte mi, aby som reagoval na niektoré časti prejavu môjho predrečníka. Bol som účastníkom krajského snemu a videl som tých ľudí, ktorí tam dorazili tesne po zákroku, a neprajem to nikomu, aby toto prežili. Verte mi, nie som politicky zaslepený, som pragmatik a to, čo pán Húska tu naznačil, vieme a sme ocenili aj pozitívny vývoj, ktorý pod pánom ministrom začínal. A myslím si, že práve tieto kroky nám dávali akú-takú nádej, že tento incident sa urýchlene vysvetlí a že účastníci prepadu, ale aj celé naše hnutie ako celok sa dožije satisfakcie a dostane aspoň prijateľné vysvetlenie. Pretože sa to nestalo, tak mám aj ja len také indície a môžem si myslieť, že všetko sa to udialo, to, čo sa udialo 24. marca, bolo buď s vaším súhlasom, alebo s vaším súhlasením a mlčaním, resp. toleranciou a tolerovaním nekompetentných zdôvodnení, ktoré sme zatiaľ dostali. Je to na škodu veci. Osobne som od vás čakal viac, pán minister. Je to aj na vašu škodu, pokiaľ ste sa dali zavliecť do politických intríg v Policajnom zbore, výsledkom čoho už druhýkrát za toto volebné obdobie boli použité na členov opozície neprimerané prostriedky. Myslím si, že to nie je cesta k demokracii – alebo áno? Ďakujem.
Krajčír, Ľuboš, poslanec NR SR (2023-06-23):
Ďakujem pekne za slovo. Pani kolegyňa, ja nebudem osobný, lebo teda naozaj táto téma sa tu už vlečie od včera, a nejakým spôsobom sú tu osobné útoky na to, kto, kde a ako študuje. Treba povedať jeden dôležitý fakt a ten je naozaj, že na Slovensku máme veľmi zlý systém v tomto zdravotníctve, a to z toho dôvodu, že tu funguje nejaký hybrid. My sme neni ani nejaký švajčiarsky vzor, my sme neni ani nejakým spôsobom sociálny vzor v tomto zdravotníctve. My tu máme dve súkromné zdravotné poisťovne a jednu štátnu. A de facto každý zamestnanec má povinnosť odvody dávať do zdravotnej poisťovne. To znamená, ako keby sme tu prirovnali nejaký daňový úrad, keby tu niekto vytvoril paralelný daňový úrad, a na základe toho, že teda my sme povinní tieto odvody do zdravotnej poisťovne dávať, si tu tie súkromné chcú vyťahovať väčší zisk. Toto je veľmi zlý spôsob, a preto naozaj to zdravotníctvo, aj preto teda funguje tak, ako funguje, žiaľbohu. Takže ak sa tu chceme baviť o nejaké zlepšenie zdravotnej situácie, zlepšenie zdravotnej služby, tak naozaj by sme sa mali začať o tom baviť úplne komplexne, a nielen útržkovito, lebo teda to tu nikdy nezmeníme.
Pleštinská, Zita, poslankyňa NR SR (2021-07-23):
Ďakujem, pán predsedajúci. Pán kolega Blaha, tridsať minút ste kritizovali návrh zákona o ochrane a podpore a rozvoji verejného zdravia, o ktorom rokujeme v skrátenom legislatívnom konaní. Nepočula som od vás jeden relevantný dôvod proti skrátenému legislatívnemu konaniu. Vláda robí všetko, aby sa ľudom komfortne žilo. Chce chrániť aj tých, ktorí dnes, vami ovplyvnení, protestujú v nevedomosti. Vy ste nepovedali ani jedno riešenie, ako ochrániť týchto ľudí. Pán Blaha, vám pandémia svedčí a priberá aj vďaka vám na váhe. Hovoríte populisticky, lebo práve toto chcú antivaxeri počuť. V opozícii sa pretekáte, kto si týchto voličov klamstvami získa. Prízvukujem, že očkovanie je v tomto návrhu zákona dobrovoľné. Ja som zaočkovaná a som zodpovedná nielen voči sebe, ale aj za ľudí, s ktorými sa stretám. Rovnako zodpovední sú ľudia v členských krajinách Európskej únie. Aj vďaka vám, pán Blaha, je Slovensko na chvoste tabuľky členských štátov Európskej únie v očkovaní. Pritom všetci vieme, že iné riešenie ako očkovanie proti COVID-u zatiaľ nemáme.
Hort, Milan, podpredseda NR SR (2011-12-02):
Ďakujem pekne. Otváram všeobecnú rozpravu. Pretože ani pri tomto návrhu zákona nie sú písomné prihlášky zo strany pánov poslancov do rozpravy, alebo poslankýň, tak sa pýtam, kto sa hlási do rozpravy ústne? Pán poslanec Ľubomír Jahnátek, pán poslanec Vladimír Faič. Dvaja poslanci. Uzatváram možnosť prihlásiť sa do rozpravy. Slovo má pán poslanec Ľubomír Jahnátek, nech sa páči.
Jarjabek, Dušan, poslanec NR SR (2023-06-13):
Ďakujem za slovo, pán predsedajúci. V nadväznosti na to, čo hovoril pán predseda Fico, by som chcel tiež povedať jednu vec. Pán premiér, vy tu z nejakého dôvodu sedíte. Vy tu nesedíte len tak. Vy tu sedíte z toho dôvodu, že pred vami boli nejaký Matovič, Naď, nejaká Remišová, nejakí iní, ktorí sú zodpovední za tento marazmus, o ktorom vy hovoríte v programovom vyhlásení vlády a ktorého sa dotkol aj pán predseda Fico. Vy nemôžete sa tváriť, že ste spadli z neba, že teda chcete riešiť teraz čosi, čo sa tuná neriešilo ix rokov, tri a pol. Vy ste tu predsa z tohto dôvodu, že naozaj táto vláda, ktorá bola pred vami, bola najhoršou v histórii Slovenska a to ešte bude mať pokračovanie v tom ďalšom volebnom období, keď vyjdú najavo neuveriteľné veci, neuveriteľné veci politických podvodníkov, ktorí sú za to zodpovední. Vy tu kvôli tomu sedíte, že to oni takto domrvili. Toho ste sa ani raz nedotkli. O tom hovoril pán predseda Fico, o tom hovorí, každý z nás o tom bude hovoriť, preto lebo... Viete, paradoxná bola debata u nás na výbore pre kultúru a médiá, my sme, ja som mal pocit, že v tejto snemovni sedí 150 opozičných poslancov. My sme všetci kritizovali bývalú ministerku kultúry a najviac ju kritizovali práve tí poslanci, ktorí boli v opozícii, no veď toto, ako veď, toto skutočne ako, toto je cirkus alebo čo sa to tuná deje? Vy ste tu skutočne preto, aby ste zosumari... zosumarilo... zosumarizovali všetko to, čo sa tuná zlého spravilo, čo by ste chceli vylepšiť, akým spôsobom to chcete spraviť a hľadať pre to u nás nejakú teda podporu, preto lebo naozaj každý rezort je v koncoch. Vy ste to sám, pán premiér, ako tuná bolo povedané, niekoľkokrát skonštatovali, že ste v hroznej situácii, v hroznej. A v každom rezorte. Ten každý rezort kríva nie na jednu... (Prerušenie vystúpenia časomerom.)
Takáč, Richard, poslanec NR SR (2022-06-24):
Ďakujem za slovo, pán podpredseda. Kolegyne, kolegovia, ďakujem za každú otázku kolegom, ktorí to vnímajú tak, ako to vnímam ja. Ďakujem... (Ruch v sále a zaznievanie gongu.) A kolegom dvom, pánovi Zajačikovi, pánovi Kazdovi. Pán Zajačik, vy ste povedali, že som rozpo... že ste povedali, že som hovoril nejakú rozprávku a že ste zaspávali, ja vás chcem poopraviť, vy ste zaspali podľa mňa, asi dvakrát som tak započul taký chrapot. No len som, neviem, či ste chceli napodobniť medveďa, alebo asi ste sa priznali, zaspali ste dvakrát. Dávať porovnanie, že čo sa stane niekde pri poľovnej činnosti alebo poľovník spôsobí nejaké zranenia a čo spôsobí medveď, ako to je, to je presne príklad vás, to je váš príklad. My tu hovoríme o, o napojení tretieho sektora, mimovládnych organizácií, vy ste sa usmievali, som videl takú spokojnosť, keď som, keď sme o tom hovorili, lebo vy ste teraz taký spokojný, lebo vám tečú tie milióny do tých vašich občianskych združení na tie rôzne nezmyselné projekty sčítania, na motýliky a neviem čo všetko. Ľudia proste nemajú peniaze na potraviny, elektriku, plyn a vy dávate milióny na takéto nezmysly. A porovnávať napadnutie medveďa na nejakej poľovnej činnosti, tak potom pome porovnávať aj, ja neviem, pome porovnávať nehody cyklistov, autá, koľko ľudí zrazí, a potom povieme, tak nebudeme chodiť autami, budeme chodiť pešo alebo ja neviem čo. Pán Kazda, no je to smutné, keď ste pred rokom žiadali ministra a dal vám nejakú odpoveď, a povedal, že dostanete kvalifikovaný odhad počtu, počtu medveďa hnedého, a doteraz ste nič nedostali rok. No tak to vidíte, ako sa k tomu stavia minister Budaj. To, to, to je tá nekompetentnosť, o ktorej hovorím. A keď chcete kvalifikovaný, my ani nemusíme počítať teraz tie medvede. Keď zoberieme rok 2014 a 1 256 kusov medveďa hnedého ako kvalifikované, da... podu... použijeme metodiku a zistíme, že je dveti... (Prerušenie vystúpenia časomerom.)
Senko, Ján, poslanec NR SR (2012-10-18):
Pán predseda, dajte, prosím, hlasovať o zákone ako o celku v zmysle schváleného pozmeňujúceho návrhu s odporúčaním gestorského výboru zákon schváliť.
V. Palko, poslanec: (2006-12-08):
O rozpočet ministerstva vnútra sa vždy zvádzal boj, ktorý bol veľmi tvrdý a z roka na rok ten rozpočet narastal, pretože my sme na bezpečnosti občanov naozaj nešetrili. Viete, hovoriť o tom, spomínať transparentnosť výberových konaní, pán poslanec, ale to je trošku lacné. Ja si nespomínam, že by v kritike, ktorá voči mne bola za výberové konania, bol uvedený jediný prípad, žeby sa snáď postupovalo tak, žeby sa nakupovalo neefektívne. Tie výdavky boli iného druhu. Ani jediný príklad sa neuvádzalo to, že snáď sa niečo nakúpilo drahšie, ako sa malo. Ani jediná taká výhrada nebola. Čiže, pán poslanec, vy varíte z vody, vy si jednoducho vymýšľate. A ja si nemyslím, že nula korún na autá, že sa to dá nejako efektívnejšie využiť na nákup áut ako 216 mil., ktoré som ja vybojoval pred rokom.
Bugár, Béla, podpredseda NR SR (2017-10-11):
Prezentujme sa a hlasujeme. (Hlasovanie.) Prítomných 138 poslancov, za 78, proti 9, zdržalo sa 51 poslancov. Konštatujem, že sme schválili vládny návrh novely zákona o účtovníctve. Prosím teraz pána poslanca Baláža, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice (tlač 654). (Hlasovanie o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov , tlač 654.)
J. Jasovský, poslanec: (2004-05-13):
Slovenská pošta začala produkovať zisk v čase, keď bolo vedenie Slovenskej pošty presťahované z Bratislavy do Banskej Bystrice, takže zisk je otázkou nielen posledných rokov, ale od času, od roku 1996, keď bola pošta presťahovaná do Banskej Bystrice. A tu chcem len poznamenať, že v tom čase pošta neupravovala tarify tak, ako je to dnes. Každoročne pošta je v tarifách ďaleko, ďaleko vzdialená oproti roku 1996. Jedna poznámka. Druhá poznámka zase veľmi jemná. Pán minister, ja som nehovoril, že je potrebné umelo držať zamestnanosť Slovenskej pošty, ale povedal som, že vedenie Slovenskej pošty namiesto toho, aby zavádzalo rôzne manažérske informačné systémy, malo nájsť také produkty, ktoré by dokázalo využiť 1 628 pôšt, všetkých 17-tisíc zamestnancov a celú prepravnú sieť. To sa mi zdá múdre. A posledná poznámka. Európska únia nevyžaduje žiadnu alebo nepredpisuje žiadnu právnu formu poštám alebo poštovým správam, je to vždy len v rozhodnutí vlády. A ja mám práve z toho strach, pán minister, že tá vláda bude rozhodovať o privatizácii. Ďakujem pekne.
Zmajkovičová, Renáta, podpredsedníčka NR SR (2014-10-15):
V rozprave vystúpi pán poslanec Mihál. Nech sa páči.
V. Palko, poslanec: (2010-02-11):
Čo sa týka podpory tohto návrhu zákona, viete čo, ja som ochotný, ochotný rozmýšľať o všetkom, ale teda pod jednou podmienkou, že tá dôvodová správa, z ktorej citovala pani kolegyňa Sárközy, že tá dôvodová správa bude nanovo, prosím pekne, preložená, že bude preložená do skutočného slovenského jazyka a že to bude rozdané poslancom, že bude dôsledne slovakizovaná. Pod touto podmienkou som ochotný rozmýšľať aj o podpore tohto návrhu zákona.
Hajko, Jozef, poslanec NR SR (2023-12-20):
Budem reagovať len na poznámku pána Horeckého, ktorého tu vidím, a on hovoril, že, spomínal teda, že treba brať vážne do úvahy odporúčania Rady pre rozpočtovú zodpovednosť. To treba len akceptovať. Ale predsa len ešte pridám reakciu na pána Dostála, lebo si to možno oni radi vypočujú, ktorý hovoril o tom, že je tu aj možnosť, aby Slovensko nastúpilo na cestu provizória, čo sa týka štátneho rozpočtu. Ja sa obávam, že by to veľa na veci nezmenilo, to znamená, že by ten rozpočet vyzeral veľmi podobne, aj keby sa schvaľoval niekedy budúci rok. Jediné, čo tam je, že by vznikla, vznikol väčší priestor na to, čo hovoril pán Horecký, to znamená, že by sa akceptovali výdavkové limity, ako ich navrhuje Rada pre rozpočtovú zodpovednosť, a že by sa tie limity dostali do rozpočtu verejnej správy na budúci rok. Ďakujem, to je všetko.
Vašečka, Richard, poslanec NR SR (2022-05-04):
Ďakujem, pán predseda, za slovo a aj za ospravedlnenie. Nie je za čo sa ospravedlňovať. Myslím, že sme mali náročné chvíľky aj hlasovanie, takže veľmi stručne, milí kolegovia. Zákon, ktorý máme v druhom čítaní, je len veľmi jednoduchý zákon, ktorý robí to, po čom mnohí volajú a zjednodušujú, a to je zjednodušenie procesu uznávania dokladov o vzdelávaní mimo európskeho priestoru vysokoškolského vzdelávania. Uviedol som ten zákon aj v prvom čítaní, takže nechcem hovoriť nejaké detaily, podrobnosti, ale tento zákon je len veľmi jednoduchou pomôckou v tejto oblasti, tak ako aj viaceré organizácie reagovali, sa žiada väčšia zmena, tá sa pripravuje, ale je tam potrebné vstúpiť do viacerých zákonov, ktoré sa týkajú napríklad aj regulovaných, regulovaných odvetví, takže to sa nedá urobiť takouto rýchlou, jednoduchou novelou. Takže reflektujeme na tie poznámky a budeme s nimi pracovať ďalej. Zatiaľ toľko. Ďakujem veľmi pekne, pán predseda.
Simon, Zsolt, poslanec NR SR (2018-05-23):
Chcem zacitovať... (ruch v sále a prerušenie vystúpenia predsedajúcim)
Laššáková, Jana, podpredsedníčka NR SR (2014-03-25):
Pán poslanec Osuský.
Hrnčiar, Andrej, podpredseda NR SR (2017-04-06):
V tejto chvíli sme vyčerpali čas určený pre otázky na predsedu vlády Slovenskej republiky. Budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od poslanca Martina Klusa na ministra zdravotníctva Tomáša Druckera a znie: Vážený pán minister, v súvislosti s témou Brexitu a odchodu európskych agentúr z Veľkej Británie sa vás chcem opýtať, aké konkrétne kroky pripravujete za účelom získania Európskej liekovej agentúry pre Slovensko. Nech sa páči, pán minister.
Šeliga, Juraj, podpredseda NR SR (2021-02-05):
Ďakujem pekne. S radosťou konštatujem, že Národná rada Slovenskej republiky zvolila JUDr. Daniela Lipšica do funkcie špeciálneho prokurátora v Úrade špeciálnej prokuratúry Generálnej prokuratúry Slovenskej republiky . Ďakujem veľmi pekne, dámy a páni, týmto sme naplnili program 23. schôdze Národnej rady Slovenskej republiky a vyhlasujem ju za skončenú. (Rokovanie 23. schôdze NR SR sa skončilo o 19.07 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 20
I. Štefanec, poslanec: (2008-02-12):
Bohužiaľ, aj prístup vlády z procedurálneho hľadiska, ktorý zvolila, je nezvyčajný, pretože upozorňujem, že už v piatok bol zaregistrovaný v Národnej rade tento návrh zákona, pričom vláda ho prerokovala na svojom zasadnutí ešte včera. Myslím si, že to je svetový rekord z hľadiska času a dôkazom, že čas je v podaní tejto vlády skutočne relatívny pojem. Ďakujem.
Pčolinský, Peter, podpredseda NR SR (2023-02-10):
Pán poslanec Kočiš.
Klus, Martin, podpredseda NR SR (2019-11-27):
S reakciou na faktickú poznámku, pán poslanec Heger.
P. Hrušovský, predseda NR SR: (2005-09-22):
Otváram rozpravu. Do rozpravy sa nehlási žiaden z prítomných pánov poslancov, preto prerušujem rokovanie o tomto bode programu. Ďakujem pánovi poslancovi Pavelkovi. Poprosím pána poslanca Kaliňáka, aby Národnej rade Slovenskej republiky uviedol a odôvodnil návrh zákona o odškodnení obetí okupácie Československa vojskami Zväzu sovietskych socialistických republík, Nemeckej demokratickej republiky, Poľskej ľudovej republiky, Maďarskej ľudovej republiky a Bulharskej ľudovej republiky, ktorý prerokúvame ako tlač 1260. Pán poslanec Kaliňák. (Rokovanie o návrhu poslanca Národnej rady Slovenskej republiky Roberta Kaliňáka na vydanie zákona o odškodnení obetí okupácie Československa vojskami Zväzu sovietskych socialistických republík, Nemeckej demokratickej republiky, Poľskej ľudovej republiky, Maďarskej ľudovej republiky a Bulharskej ľudovej republiky , tlač 1260.)
Pellegrini, Peter, predseda NR SR (2015-12-21):
Pán poslanec Osuský.
Paška, Pavol, predseda NR SR (2014-01-28):
(Hlasovanie.) 144 prítomných, 106 bolo za, 38 sa zdržalo. Návrhy sme schválili.
M. Sabolová, poslankyňa: (2005-12-06):
Čo sa týka 13. a 14. platu, čiastočne kolega predo mnou povedal, že bolo by najlepšie, ak by sme nemali 13. a 14. plat, aby sme ohodnotili sudcov odmenou takou, aby bola primeraná, dostatočná. Myslím si, vo všetkých kategóriách vždy výnimky robia potom časom problémy. A myslím si, že najväčší problém u sudcov, aj ktorých poznám či už z regiónu, či v rámci Slovenska, nie je problém 14. platu, je skôr problém ten, aby sa im nesiahlo na tie náležitosti, ktoré už dnes majú, ktoré už dnes mnohí začali využívať, čo vlastne nie je ten 14. plat. A ešte, pán kolega, možno azda k tým americkým sudcom. Myslím si, že tam nie plat je rozhodujúci pre to, či korupcia je, alebo nie je, myslím si, že tam vládne oveľa väčšia stavovská česť vo všetkých tých stavoch, či sú to sudcovia, či sú to advokáti, či sú to policajti. Myslím si, že toto je ten problém, je to skôr o morálke. A tak mi napadlo, lebo ste spomínali agentov, tak možnože by niekedy bolo dobré dať agentov provokatérov aj do oblasti advokátskej praxe, pretože, myslím si, potom všade sa môžu nachádzať takéto rôzne korupčné škandály.
Glváč, Martin, podpredseda NR SR (2018-02-13):
Pani poslankyňa Grausová.
M. Číž, podpredseda NR SR: (2007-02-06):
(Hlasovanie.) Prítomných 132 poslancov, za návrh 128 poslancov, zdržali sa 2 poslanci, nehlasovali 2 poslanci. Tento návrh sme schválili. Ďalej.
Blanár, Juraj, podpredseda NR SR (2023-02-03):
Ďalší s faktickou poznámkou pán poslanec Marek Šefčík.
Richter, Ján, poslanec NR SR (2021-10-21):
Ďakujem pekne za slovo, pán podpredseda. V súlade s § 73 o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 723. Predkladám informáciu k predloženému návrhu zákona. Zákon spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 753 zo 4. októbra tohto roku navrhujem, aby návrh zákona prerokovali ústavnoprávny výbor a Výbor Národnej rady Slovenskej republiky pre sociálne veci. Za gestorský výbor navrhujem výbor pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pán podpredseda, prosím, otvorte všeobecnú rozpravu.
Šeliga, Juraj, podpredseda NR SR (2020-10-20):
Ďakujem. Pán minister Krajniak, nech sa páči do rozpravy.
Š. Kužma, poslanec: (2007-09-04):
A čo sa týka toho striedania, tak pán Hort tu bol šesť hodín, nevyužíval toto právo a po šiestich  hodinách snáď má právo vystriedať.
P. Hrušovský, predseda NR SR: (2002-11-19):
Prosím, prezentujme sa a hlasujme. (Hlasovanie.) Prítomných je 127 poslancov, za návrh 90, proti 31, zdržali sa 4 poslanci, nehlasovali 2. Konštatujem, že uvedené body zo spoločnej správy sme schválili. Ďalší návrh, pán poslanec. M. Abelovský, poslanec: Pán predseda, prosím vás,  dajte hlasovať o postúpení návrhu zákona do tretieho čítania.
Laššáková, Jana, podpredsedníčka NR SR (2014-09-18):
Ďakujem pekne, pán podpredseda vlády. Otváram bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 20. júla 2014, tlač 1090. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 1090 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Teraz otváram rozpravu. Do rozpravy sa písomne prihlásili páni poslanci... (reakcia z pléna), do rozpravy sa písomne prihlásila pani podpredsedníčka Národnej rady Erika Jurinová, ďalej páni poslanci Ján Mičovský, Mikuláš Huba, Pavol Zajac a Alojz Hlina. Máme to poznačené? Pani podpredsedníčka Jurinová, pán poslanec Ján Mičovský, pán poslanec Mikuláš Huba, pán poslanec Pavol Zajac a pán poslanec Alojz Hlina. Dávam slovo pani podpredsedníčke. Nech sa páči, máte slovo. (Rokovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 1090.)
Glváč, Martin, podpredseda NR SR (2016-09-08):
Poslankyňa Jurinová.
A. Slafkovský, poslanec: (2009-11-04):
Ak ste tu hovorili niečo o tom, že ako sa bude rozvíjať regionálne školstvo, ako sa budú znižovať regionálne rozdiely, tak chcem vás upozorniť, že ste si asi nemali čas pozrieť návrhy rozpočtov samosprávnych krajov. Pokiaľ sa pozriete do návrhu rozpočtov samosprávnych krajov, tak v kolónke kapitálové výdavky prakticky vo všetkých krajoch okrem možných a plánovaných hypotetických zdrojov z európskych fondov tam nemajú takmer nič. Všetky svoje zdroje, ktoré majú, sú schopné „zjesť“ a minúť na svoje bežné prevádzkové výdaje. Takže ak tam nejaké navýšenie očakávate, tak aby ste neboli mylne prekvapený a sklamaný – žiadne vnútorné zadlženie samosprávnych krajov, miest a obcí, znižovanie regionálnych rozdielov, znižovanie dlhu v zdravotníctve, ktoré znova narástlo do neuveriteľných výšok. Len na nezaplatených faktúrach uznaných zdravotnými poisťovňami je dlh podľa výkazu poisťovní viac ako 9 mld. korún. Tak aká konsolidácia financií nás čaká v budúcom roku? Ďakujem pekne.
Paška, Pavol, predseda NR SR (2014-01-29):
Pán predseda výboru Chmel.
Paška, Pavol, predseda NR SR (2014-03-26):
(Hlasovanie.) 137 prítomných, 135 bolo za, 2 sa zdržali. Návrhy sme schválili a pridelili sme zákon výborom a určili lehotu na prerokovanie. Vzhľadom na to, že sme v skrátenom legislatívnom konaní a schválili sme postúpenie návrhu zákona do druhého čítania a je potrebné prerokovať návrh vo výboroch, navrhujem, aby sme druhé čítanie alebo aby sme návrh zákona č. 122 o ochrane osobných údajov v druhom čítaní v skrátenom konaní prerokovali zajtra o 9.00 hod. Budeme hlasovať. (Hlasovanie.) 134 prítomných, 127 bolo za, 6 sa zdržali, 1 nehlasoval. Ďakujem pekne, čiže zajtra ráno 9.00 hod. budeme v druhom čítaní prerokovávať tento vládny návrh zákona. Ešte vás chcem informovať, že prerokovaný Občiansky zákonník na základe požiadavky spravodajcu vzhľadom na podané pozmeňujúce návrhy budeme hlasovať až na budúci týždeň. Pán poslanec Škripek, procedurálny návrh, sa ospravedlňujem, ale som si vás nevšimol, preto.
Simon, Zsolt, poslanec NR SR (2013-04-16):
Ďakujem pekne. Pán kolega, kládol si otázku, že čo zlepšila táto vláda v tejto krajine. Jedine komunikáciu, že sa nechce rozpadnúť, lebo je jednotná, pretože deje sa v ňom to, čo jeho predseda povie. Ale vláda poukázala za ten rok, čo je v tejto krajine, že dokáže vládnuť len zle. Nedokáže spravovať túto krajinu. Pretože keby dokázala dobre vládnuť, tak na Slovensku by nerástla nezamestnanosť expeneciálnym tempom, a v okolitých krajinách, kde majú také isté podmienky v rámci Európskej únie, tak tam nezamestnanosť klesá. Áno, opatrenia, ktoré sme tu, ktoré táto vláda zaviedla v podobe zvýšených daní a odvodov, ako aj sprísnenia Zákonníka práce, spejú k jednému, aby vláda mala peniaze nie na šetrenie, nie za znižovanie verejného deficitu, ale na to, aby mohla rozdať tým, ktorí sú blízki tejto vláde. A to je ten základný problém, prečo rastie nezamestnanosť v tejto krajine. Lebo keby sme nezdierali ľudí a nechali živnostníkom a nezvyšovali dane a odvody, tak by nevracali živnosti a ľudia by mali peniaze. Ďakujem.
B. Bugár, podpredseda NR SR: (2004-02-03):
(Hlasovanie.) Prítomných 126 poslancov, za návrh 126 poslancov. Konštatujem, že tieto návrhy sme schválili. Nech sa páči. I. Hamarčák, poslanec: Ďalej budeme hlasovať o bode č. 2 zo spoločnej správy s odporúčaním gestorského výboru schváliť.
Fronc, Martin, poslanec NR SR (2015-03-24):
Áno, som rád, že kolega Kvasnička vystúpil, aj keď tradične ako vždy to poňal v širšom filozoficko-psychologickom kontexte, ale faktom je a pozrime sa, koľkých z nás poslancov to zaujíma. Je to zdanlivo malá, drobná, nevýznamná vec. A vráťme sa späť: Keď si premietnete mnohé naše rozpravy, ktoré tu trvajú aj dni, v podstate prakticky skoro nič neriešia. Toto rieši malý problém, ktorý sa dotýka ľudí, malý problém z pohľadu Národnej rady a veľký z pohľadu toho, koho sa dotýka. A preto ja by som chcel uznanie vysloviť kolegyni Gibalovej.
P. Hrušovský, predseda NR SR: (2005-12-13):
(Hlasovanie.) 141 prítomných, 62 za, 31 proti, 48 sa zdržalo. Neschválili sme návrh. Nech sa páči.
Zmajkovičová, Renáta, podpredsedníčka NR SR (2012-06-27):
Pán poslanec Hraško.
Pellegrini, Peter, predseda NR SR (2014-11-26):
Prezentujme sa a hlasujme. (Hlasovanie.) Prítomných 140 poslancov, za hlasovalo 106, zdržali sa 34. Konštatujem, že Národná rada schválila vládny návrh novely zákona č. 747/2004 Z. z. o dohľade nad finančným trhom. Teraz bude nasledovať hlasovanie v druhom čítaní o vládnom návrhu zákona o riešení krízových situácií na finančnom trhu (tlač 1216). Dávam slovo spravodajcovi pánovi poslancovi Ladislavovi Kamenickému, aby hlasovanie uvádzal. Nech sa páči, pán spravodajca. (Hlasovanie o vládnom návrhu zákona o riešení krízových situácii na finančnom trhu a o zmene a doplnení niektorých zákonov , tlač 1216.)
Danko, Andrej, podpredseda NR SR (2023-11-23):
31. Pán poslanec Dubéci.
Laššáková, Jana, podpredsedníčka NR SR (2015-05-27):
Pán poslanec Viskupič, nech sa páči.
Paška, Pavol, predseda NR SR (2014-04-01):
(Hlasovanie.) 139 prítomných, 60 za, 74 proti, 4 sa zdržali, 1 nehlasoval. Neschválili sme tieto návrhy.
Laurenčík, Milan, podpredseda NR SR (2022-05-24):
Pán poslanec Miroslav Urban, nech sa páči.
Blanár, Juraj, podpredseda NR SR (2021-10-27):
Ďakujem, pán spravodajca. Otváram rozpravu. Do rozpravy som dostal jedinú písomnú prihlášku, pán poslanec Miloš Svrček za SME RODINA, ktorému udeľujem slovo, nech sa páči.
Blanár, Juraj, podpredseda NR SR (2021-10-20):
Ďakujem, pán poslanec. Pýtam sa, panie poslankyne, páni poslanci, či má niekto záujem sa prihlásiť sa ústne do rozpravy. Konštatujem, že nie je tomu tak. Vyhlasujem teda rozpravu za uzavretú. Pán navrhovateľ, máte záujem o záverečné slovo? Nie. Pán spravodajca, poprosím o ohlásenie termínu hlasovania o tomto bode.
Petrík, Simona, poslankyňa NR SR (2024-06-27):
Ďakujem pekne, pán predsedajúci. Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
A. Belousovová, podpredsedníčka NR SR: (2008-09-09):
Pani poslankyňa Vaľová, máte slovo.
Žarnay, Oto, poslanec NR SR (2016-04-28):
Ďakujem, pán predsedajúci. Túto interpeláciu by som chcel položiť pánovi ministrovi školstva Plavčanovi. Zaujímalo by ma teda nasledovné. Vychádzajúc z prijatého programového vyhlásenia vlády, kde vláda proklamovala, že prijme opatrenia na garantovanie vysokých štandardov uchádzačov o pedagogické štúdium a jeho absolventov a významného skvalitnenia ich prípravy na učiteľské povolanie na stredných a vysokých školách, aby sa učiteľmi mohli stať len talentovaní a pre prax pripravení ľudia, čo konkrétne považuje ministerstvo za vysoké štandardy uchádzačov. Ako chcú preverovať jednotlivé zložky štandardov o uchádzačov o vysokoškolské štúdium? Budú to nejaké vedomostné testy, psychotesty, prípade talentové skúšky? Ako budú preverovať ich reálne zručnosti, napr. komunikačné? Ako chce ministerstvo školstva garantovať už spomenuté vysoké štandardy uchádzačov? A v neposlednom rade, kto a ako bude garantovať reálnu pripravenosť absolventov pre prax? Ďakujem pekne.
Matovič, Igor, podpredseda vlády a minister financií SR (2022-10-20):
Ďakujem pekne. Kolegovia, kolegyne, dovoľujem si predložiť na prerokovanie Národnej rady návrh na uzavretie dohody o ochrane investícií medzi Európskou úniou a jej členskými štátmi na jednej strane a Vietnamskou socialistickou republikou na strane druhej. Táto dohoda je prvá samostatná dohoda o ochrane investícií, ktorú uzatvorí Európska únia a jej členské štáty. Už by som sa opakoval, presne rovnako som uviedol tento návrh alebo obdobný návrh pri bilaterálnej dohode so Singapurom v predošlom bode. Čiže je to v podstate úplne identická zmluva o ochrane investícií medzi Európskou úniou a jej členskými štátmi a konkrétnou krajinou, v prvom prípade je to Singapur, v tomto prípade je to Vietnamská socialistická republika. Budem veľmi rád, ak tento návrh podporíte. Ďakujem pekne.
Bugár, Béla, podpredseda NR SR (2019-05-21):
Pán poslanec Krajniak.
Laurenčík, Milan, podpredseda NR SR (2022-06-23):
V zmysle § 27 ods. 8 požiadal o možnosť vystúpiť v rozprave pán navrhovateľ, nech sa páči.
Šebová, Zuzana, poslankyňa NR SR (2022-02-15):
Pán predseda, dajte, prosím, hlasovať o tom, že Národná rada Slovenskej republiky berie na vedomie Správu Osobitného kontrolného výboru Národnej rady na kontrolu činnosti Vojenského spravodajstva o stave použitia informačno-technických prostriedkov za rok 2021.
Zemanová, Anna, poslankyňa NR SR (2020-02-21):
Ďakujem pekne za slovo. Vážený pán predsedajúci, predkladám návrh, aby sa Národná rada Slovenskej republiky všeobecným súhlasom uzniesla na ukončení 58. schôdze Národnej rady, a vyzývam poslancov, aby sa k návrhu vyjadrili všeobecným súhlasom. Zdôvodnenie je také, že máme päť dní pred volebným moratóriom, a je oprávnené riziko, že schôdza sa vlastne bude ťahať do najbližších dní, a považujem to aj za neprípustné, ako aj okolnosti, ktoré boli, o ktorých sme informovali pri zvolávaní tejto schôdzi. Takže poprosím poslancov, aby sa všeobecným súhlasom vyjadrili k môjmu návrhu.
P. Hrušovský, predseda NR SR: (2003-09-09):
(Hlasovanie.) Prítomných je 140 poslancov, za 101, proti 15, zdržalo sa 24. Konštatujem, že návrh sme schválili. Teraz budeme pokračovať v rokovaní o vládnom návrhu zákona o dani z príjmov rozpravou k tomuto návrhu. Do rozpravy sa prihlásili šiesti páni poslanci. Ja mám zapísaných pána poslanca Šulaja, Muňka, Maxona a Buriana. Pýtam sa pána poslanca Husára, či sa nehlási do rozpravy? Do rozpravy sú prihlásení páni poslanci Šulaj, Muňko, Maxon, Burian. Končím možnosť ďalších ústnych prihlášok do rozpravy. Nech sa páči, pán poslanec Šulaj.
P. Paška, predseda NR SR: (2008-07-03):
(Hlasovanie.) 133 prítomných, 78 proti, 54 sa zdržalo, 1 nehlasoval. Tieto body sme neprijali.
Janiš, Stanislav, poslanec NR SR (2011-07-11):
Ďakujem za slovo, pán podpredseda. Neviem, z čoho vznikol problém s gastrolístkami. Cieľom gastrolístkov je v podstate vyhovieť zákonu a jednoduchým spôsobom zabezpečiť stravu pre svojich zamestnancov, tak ako to káže dnes zákon. Tento zabehnutý systém dnes nikomu nevadí, nevadí zamestnancom a nevadí zamestnávateľom. Ak by som tak mal ohodnotiť túto zmenu, tak poviem, že je namierená v prvom rade proti tisícom a tisícom obyčajných ľudí, hlavne proti týždňovkárom, ktorí v nedeľu odchádzajú za prácou, pričom v piatok sa vracajú domov. Zakrývanie sa, že ide len o možnosť, a nie povinnosť, nepovažujem za férové. Pri dnešnej nezamestnanosti, keď je boj o zamestnanie, ak príde majiteľ a povie, že urobia dohodu a nebudú gastrolístky, ukážte mi zamestnanca, ktorý je živiteľ rodiny, aby dvihol ruku a povedal, že s tým nesúhlasí. Nalejme si čistého vína, nestojíme v takej nezamestnanosti, že je konkurencia na trhu a človek si môže vyberať. A ak tie tri eurá rozpustíme denne v mzde, tak je to začiatok konca stravovacích návykov so všetkým, čo s tým súvisí, od dopadu na zdravie ľudí, od dopadu na zdravotníctvo až po negatívny dopad na reštauračné služby a na nezamestnanosť a na všetko, čo v tomto segmente hospodárstva s tým súvisí. Treba si uvedomiť to, že aj gastrolístok je dnes zamestnancom psychologicky vnímaný ako určitý benefit. Dať dnes 4-eurový gastráč za obed nie je žiaden problém, ale vytiahnuť z peňaženky 4 eurá pre množstvo ľudí problém bude. Ale kladiem si otázku, prečo riešime pri tak vážnom zákone, ako je Zákonník práce, problém, ktorý dnes nikoho netlačí, ani zamestnancov, ani zamestnávateľov. Ten Zákonník práce má slúžiť na úplne iné veci, ako odpichnúť a podporovať a robiť pružné pracovné podnikateľské prostredie, aby sa zvýšila zamestnanosť. (Potlesk.)
Abrhan, Pavol, poslanec NR SR (2015-09-30):
Ďakujem pekne, pani predsedajúca. V mene troch poslaneckých klubov KDH, OĽaNO a MOST – HÍD žiadam o okamžité zvolanie poslaneckého grémia. Účelom poslaneckého grémia je požiadať, alebo dohodnúť sa, keďže boli predložené závažné pozmeňujúce návrhy, aby tieto boli prerokované. A nemali sme možnosť sa vyjadriť k návrhu, ktorý predložil pán spravodajca, lebo zneužil svoju funkciu spravodajcu a predložil na záver bez rozpravy, bez diskusie dôležitý pozmeňujúci návrh. Preto žiadam, aby bolo zvolané grémium, aby sme sa mohli dohodnúť, kedy budú tieto pozmeňujúce návrhy prerokované v príslušnom výbore, aby sme sa mohli k nim vyjadriť. Ďakujem pekne.
Podmanický, Ján, poslanec NR SR (2015-05-12):
Pán predseda, prosím, dajte hlasovať o návrhu zákona ako celku v znení schválených pozmeňujúcich návrhov so stanoviskom gestorského výboru schváliť.
Mazurek, Milan, poslanec NR SR (2020-07-23):
Kolegyne, kolegovia, nesmiete sa mi diviť, že som takto energeticky na vás vybehol, energicky teda, pretože tie štyri hodiny, sú štyri hodiny ráno, treba vás trochu prebudiť a to, čo tu celý deň predvádzate, jak sa tu háda SMER, starý SMER, nový SMER s OĽANO, so SME RODINA a tak ďalej, navzájom si tu predhadzujú, kto je väčší zlodej, kto je väčší klamár, kto je väčší plagiátor, kto je väčší korupčník a neviem čo všetko, to jednoducho nie je hodné Národnej rady. Ľudia sa oprávnene sledujú tento, tento cirkus a pýtajú sa, za čo my vlastne tých poslancov platíme. Čo oni reálne pre nás v tom parlamente robia? Navzájom si neustále predhadzujú veci spred desiatich, spred piatich rokov, vyčítajú si, kto je väčší jednoducho klamár, ale na ľudí to nemá nijaký vplyv. Maximálne tak sú zhnusení a pohoršení z toho, na čo takáto inštitúcia vlastne existuje. Riešia existenčné problémy, riešia problémy so zamestnanosťou, riešia problémy s nízkymi mzdami, chcú reálne prežiť túto ekonomickú krízu, ale vidia, že parlament rieši doslova sprostosti, že sa tu hádame o absolútnych nezmyselnostiach. A potom sa nedivte, že som vás chcel trošku prebudiť z toho spánku, aby ste si uvedomili, do akého bludného kruhu hlúpostí ste tu upadli, a že sa tu 20 hodín pomaly jednoducho bavíme o niečom, čo vôbec nie je pre Slovensko teraz podstatné. A čo sa týka jednotlivých vystúpení, pán Čekovský, vy si častokrát mýlite pojmy s dojmami. To, čo tu predvádzali poslanci PS – SPOLU, či ako sa tá strana volala, to bolo niečo úplne iné. Oni blokovali riadnu schôdzu a nechceli umožniť jej priebeh, lebo nesúhlasili s tým, aby sa táto schôdza konala. My sme len chceli, aby Igor Matovič dodržal vlastné slová, aby dodržal vlastné deklarované záujmy, a to je niečo úplne iné. A nemali sme záujem to, schôdzu nejak zrušiť, ale iba počkať, kým tu nepríde. Čiže to sa vôbec nedá porovnávať. Čo sa týka pána poslanca Kučeru, vy by ste mali ďalej hrať tenis, pretože zrejme nerozumiete tomu, čo hovorím, a preto si to vykladáte ako nezmyselné slová. A, pán poslanec Krúpa, ja verím tomu, že dnes keď pôjdete autom, že vám nedajú fúkať, lebo by ste mohli prísť o vodičák.
Grendel, Gábor, podpredseda NR SR (2021-06-22):
Chce zaujať stanovisko pani spravodajkyňa? Nie. Prerušujem rokovanie o tomto bode programu. Teraz bude nasledovať druhé čítanie o návrhu skupiny poslancov na vydanie zákona, ktorým sa dopĺňa zákon č. 539/2008 Z. z. o podpore regionálneho rozvoja v znení neskorších predpisov. Návrh zákona je uverejnený ako tlač 508, spoločná správa výborov má tlač 508a. Dávam slovo pani poslankyni Alexandre Pivkovej, aby za skupinu poslancov návrh zákona odôvodnila. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 539/2008 Z. z. o podpore regionálneho rozvoja v znení neskorších predpisov , tlač 508.)
Pollák, Peter, poslanec NR SR (2023-12-13):
Aby ste vy rozhodli, akým spôsobom môžeme podať teda teraz pozmeňujúce návrhy. Ďakujem pekne. A je dvanásť hodín. 14. decembra 2023
Bagačka, Michal, poslanec NR SR (2017-09-14):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
B. Bugár, podpredseda NR SR: (2004-01-23):
(Hlasovanie.) Prítomných 133 poslancov, za návrh 66, proti 53, zdržalo sa 12,  nehlasovali 2. Konštatujem, že návrh sme neschválili. Nech sa páči.
Drobný, Stanislav, poslanec NR SR (2019-10-22):
Ďakujem. Pán kolega Baránik, spomínali ste konzultácie so sudcami ohľadom vašich dvoch pozmeňujúcich návrhov. Mňa by zaujímalo, aký názor mali sudcovia na zverejňovanie ich tvárí. Ďakujem.
Dostál, Ondrej, poslanec NR SR (2017-09-11):
V rozprave vystúpil jeden poslanec, nebol predložený žiadny iný návrh a tento návrh síce súvisí s predchádzajúcim bodom, kde sme neschválili zmenu ústavy, ale teda pokiaľ predkladatelia nestiahli ten návrh, tak, pán predsedajúci, dajte, prosím, hlasovať o tom, že Národná rada prerokuje návrh zákona v druhom čítaní.
Fecko, Martin, poslanec NR SR (2014-02-11):
Ďakujem pekne. Pán kolega, ja by som sa pristavil iba pri jednej tvojej veci, ktorú si hovoril, že kde tie práce sa môžu vykonávať. Ja stále už sa budem, stále sa budem pýtať, keď bude táto téma, že kde bola tá filozofia pri primárnom určovaní, či už aktivačných prác, alebo iných, kde je potrebné odpracovať, prečo iba ten intravilán? Prečo? Veď tam predsa muselo byť jasné, že tej práce tam nebude na tisíc rokov. Veď predsa my nerobíme systémové kroky na dva, tri, päť rokov. Myslím si, že tu je tá veľká vízia, ktorá by mala byť, že to naše územie nie sú iba intravilány. Tak preto sa pýtam, vážení, tí, ktorí to včera, vtedy ste ten zákon prijímali, zdôvodnite mi prečo? Koľkokrát to už dávame, aby to boli aj iné subjekty, kde by sa mohla tá práca vykonávať? Ako je to len od stola? Veď to nemá systém, o ktorom vy stále hovoríte a stále tlačíte, že poďme do nejakých systémových a úplných riešení. Vážení, keď neposkytneme aj prácu v inom území ako intravilánovom, tvrdím, že tento problém v živote neodstránime. Ďakujem.
Paška, Pavol, predseda NR SR (2014-02-04):
Pekné popoludnie, dámy a páni, budeme hlasovať o prerokovaných bodoch. Poprosím pani poslankyňu Annu Vittekovú, aby uviedla v prvom čítaní hlasovanie o návrhu skupiny poslancov na vydanie zákona, ktorým sa mení a dopĺňa Občiansky zákonník, je to tlač 850. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a o zmene a doplnení niektorých zákonov , tlač 850.)
Susko, Boris, poslanec NR SR (2020-07-07):
Ďakujem pekne za slovo. Vážený pán poslanec, chcel by som podporiť vaše vyjadrenie, najmä čo sa týka kvality legislatívneho procesu. V minulosti bolo dobrým zvykom, že pokiaľ sa predkladali materiály na vládu, tak bolo potrebné ich doručiť najneskôr do piatku predchádzajúceho týždňa, v ktorom zasadala vláda. Výnimočne bolo umožnené predložiť tieto materiály v pondelok, veľmi výnimočne, a veľmi výnimočne priniesť ich pod pazuchou na vládu. Ale určite nie materiály takéhoto zásadného charakteru so zmenu 80 právnych predpisov. Ja som si dal tú námahu a pozeral som, keďže bolo avizované štvrtkové rokovanie parlamentu k tomuto skrátenému legislatívnemu konaniu, tak som si dal tú námahu a pozeral som sa, kedy tento návrh sa objaví na internetovej stránke, na web stránke vlády Slovenskej republiky. Ešte o pol jedenástej, kedy o desiatej začala rokovať vláda, ešte o pol jedenástej tento materiál nebol zverejnený na webe vlády Slovenskej republiky. Pričom vo štvrtok už malo byť k nemu rokovanie skrátené aj prvé, aj druhé čítanie. To znamená, nikto nevedel, čo v tomto návrhu bude a akým spôsobom bude prijatý z odbornej aj laickej verejnosti, aspoň hlavne z podnikateľského prostredia, ktorého sa to týkalo. Čiže takáto je kvalita legislatívneho procesu. A nevidíme to len tu, sú tu aj ďalšie zákony, je tu zákon o prokuratúre, ktorý sa ide zásadným spôsobom meniť pozmeňovacím návrhom na výbore a ďalšie a ďalšie. Čiže toto svedčí o kvalite legislatívneho procesu tejto vlády. Ďakujem.
Grendel, Gábor, podpredseda NR SR (2021-05-10):
Tak to bolo veľmi kreatívne, pán poslanec, len zmysel tých pravidiel je v tom, že pán Šeliga, teraz nemôže s faktickou poznámkou na toto reagovať. Ale keby chcel sa prihlásiť do rozpravy, samozrejme, ako spravodajca, môže kedykoľvek. Pán poslanec Ledecký s faktickou.
R. Madej, poslanec: (2008-02-12):
Chcem ale zareagovať ešte na jednu vec, pán poslanec, lebo dosť vtipne ste reagovali aj na kopec problémov, ktoré asi nie sú predmetom tohto rokovania, a to vaším prapodivným a už dlhodobým naháňaním čarodejníc vo forme členov Komunistickej strany. Ja som sa nepýtal, pani poslankyňa, asi ste ma prepočuli, koľko členov je v opozícii. Ja len keď hovorila o Víťaznom februári, pán poslanec, som odporúčal ho oslavovať. A mne je to už jedno, ak by to oslavovala, s koľkými by to bolo členmi Komunistickej strany bývalými z opozície. To bola len moja replika. A akékoľvek ďalšie počty, pán poslanec Lipšic, s dôverou, že ste mali rád matematiku, nechám na vás. Ďakujem pekne.
Danko, Andrej, predseda NR SR (2019-05-20):
S reakciou pán poslanec Suchánek.
Hrnčiar, Andrej, podpredseda NR SR (2016-07-07):
Vážené panie poslankyne, vážení páni poslanci, vzhľadom na to, že som si ešte raz odkonzultoval s predsedom Národnej rady, že poverenie viesť dnešné rokovanie Národnej rady mám ja, prerušujem rokovanie, dnešné rokovanie až do odvolania.
Galek, Karol, poslanec NR SR (2020-02-20):
Veľmi, veľmi ma zaujala najmä odpoveď pani Vaľovej, najmä ten začiatok. Budem naozaj veľmi vecný, pretože, pani Vaľová, vy ste povedali, v roku 2003 nastal deficit, ktorý dodnes nie je vyrovnaný v sociálnej. (Reakcia oslovenej poslankyne.) Dobre, ale povedali ste, že deficit v Sociálnej poisťovni dodnes nie je vyrovnaný. Výborne. A my ideme rozdávať trináste dôchodky? Takže ja neviem, či pravá ruka nevie, čo robí ľavá, ale tak keď mám deficit, teda aspoň ja tak doma fungujem a viem, že proste do výplaty ďaleko, tak asi nebudem ja sa rozhadzovať, chodiť do kina a na drahé večere. Jednoducho toto je naozaj luxus, ktorý ste vy sama priznali, že si nemôžme dovoliť. A potom ma prekvapilo, ako ste skočili cez švajčiarske dôchodky k pani Radičovej, čiže naozaj tam nastal nejaký ten „gep“ a ten „gep“ by som rád potom si vysvetľoval. Stále, stále som nedostal tú odpoveď, vraveli ste, že vystúpite. Mňa naozaj v tomto momente zaujíma to skrátené legislatívne konanie, prečo máme skrátené legislatívne konanie k týmto trom návrhom zákonov, konkrétne k tomuto o tom sociálnom zabezpečení. Ďakujem.
Gaborčáková, Soňa, poslankyňa NR SR (2016-05-18):
Za.